αρχοντος [ξεν]οκ[ρ]ιτου του ταραντινου μηνος βοαθοου βουλευοντων ταν πρωταν εξαμηνον [σ]ωξενου του εχεφυλου σωσιπατρου του αιακιδα γραμματευοντος γενναιου του ηρακωνος επι τοισδε απεδοντο πραξιας και πραξω τωι απολλωνι τωι πυθιωι σωμα γυναικειον κοριδιον ενδογενες αι ονομα δικαιοσυνα τιμας αργυριου μναν τεσσαρων και ταν τιμαν εχοντι πασαν καθως επιστευσε δικαιοσυνα τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα χρονον. βεβαιωτηρες κατα τον νομον τας πολιος ευδικος και θρασυκλης. ει δε τις απτοιτο επι καταδουλισμωι δικαιοσυνας βεβαιον παρεχοντων τωι θεωι ταν ωναν οι τε αποδομενοι και οι βεβαιωτηρες. ομοιως δε και οι παρατυγχανοντες κυριοι εοντων συλεοντες δικαιοσυναν ως ελευθεραν εουσαν αζαμιοι εοντες και ανυποδικοι πασας δικας και ζαμιας. παραμεινατω δε δικαιοσυνα παρα πραξιαν και πραξω αχρι ου κα ζωωντι αμφοτεροι ποιεουσα το ποτιτασσομενον παν το δυνατον ει δε μη ποιεοι η μη παραμενοι δικαιοσυνα εξουσιαν εχοντων επιτιμεοντες καθ ο κα αδικεη. μαρτυροι ο ιερευς του απολλωνος αρχων και οι αρχοντες σωξενος σωσιπατρος [γενναι]ος και ιδιωται τιμοκριτος.
Phokis — Delphi — ca. 140-100 BC
 ca. 140-100 BC